ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-3868/02

υποβολή: Ria Oomen-Ruijten (PPE-DE)και Bartho Pronk (PPE-DE) προς την Επιτροπή

(10 Ιανουαρίου 2003)

Θέμα: Νόμος για την χρηματοδότηση σπουδών στην Ολλανδία

Στην Ολλανδία χορηγείται χρηματοδότηση σπουδών σε μαθητές άνω των 18 ετών. Αυτό ισχύει για κάθε μορφή σπουδής. Γιά μαθητές άνω των 18 ετών δεν χορηγείται πλέον επίδομα τέκνου.

Όταν ο εν λόγω μαθητής φοιτά σε σχολείο στο Βέλγιο και την Γερμανία δεν του χορηγείται χρηματοδότηση για την δευτεροβάθμια, κατώτερη ή δευτεροβάθμια επαγγελματική εκπαίδευση αλλά για την παρακολούθηση ανώτερων και πανεπιστημιακών σπουδών.

Οι ολλανδικές αρχές επιτρέπουν τις σπουδές στο Βέλγιο και την Γερμανία στο πλαίσιο του ολλανδικού νόμου περίποχρεωτικής εκπαίδευσης. Επίσης τα διπλώματα που λαμβάνονται είτε στην Γερμανία, είτε στο Βέλγιο αναγνωρίζονται από την Ολλανδία ως ισότιμα.

1. Δεν φρονεί η Επιτροπή ότι η μη χορήγηση χρηματοδότησης σπουδών από την Ολλανδία σε παιδιά (άνω των 18 ετών)που παρακολουθούν δευτεροβάθμια (επαγγελματική) εκπαίδευση είτε στο Βέλγιο, είτε στην Γερμανία, αντιβαίνει προς την ελεύθερη κυκλοφορίαπηρεσιών (παρακολούθηση αναγνωρισμένης εκπαίδευσης στο εξωτερικό)και αντιστοίχως την ελεύθερη κυκλοφορία προσώπων·

2. Δεν φρονεί η Επιτροπή ότι η μη χορήγηση χρηματοδότησης σπουδών από την Ολλανδία σε παιδιά (άνω των 18 ετών)που παρακολουθούν δευτεροβάθμια (επαγγελματική) εκπαίδευση είτε στο Βέλγιο, είτε στην Γερμανία, αντιβαίνει προς το άρθρο 149 αντιστοίχως 150 της Συνθήκης Ε Κ διότι τοιουτοτρόπως οι ολλανδικές αρχές παρακωλύουν την κινητικότητα των φοιτητών·

Απάντηση της κας Reding Εξ ονόματος της Επιτροπής

(6 Μαρτίου 2003)

Γενικά κάθε κράτος μέλος είναιπεύθυνο για την οργάνωση και τη χρηματοδότηση του εκπαιδευτικού του συστήματος.

Σχετικά με τα άρθρα 149 και 150: Οι ολλανδικές αρχές ανταποκρίνονται στον στόχο που αφορά την ενθάρρυνση της κινητικότητας, όπως περιγράφεται στο άρθρο 149 της συνθήκης ΕΚ, εφόσον αποδέχονται και αναγνωρίζουν πλήρως τις περιόδους σπουδών στο Βέλγιο και τη Γερμανία.

Σχετικά με την ελεύθερη παροχή τωνπηρεσιών: Αν και στο ερώτημα αναφέρεται το άρθρο 49 της συνθήκης ΕΚ, δεν αφορά αυτή τη διάταξη επειδή, όπως φαίνεται, αναφέρεται σε μαθήματα κατάρτισης που οργανώνονται από δημόσια σχολεία και/ή πανεπιστήμια. Το Δικαστήριο αποφάσισε ότι τέτοια μαθήματα δεν συνιστούνπηρεσίες σύμφωνα με το άρθρο 49 ΕΚ.

Σχετικά με την ελεύθερη κυκλοφορία των προσώπων: Η Επιτροπή θα εξετάσει περαιτέρω αυτό το ζήτημαπό το φως της νομοθεσίας και της πρακτικής στις Κάτω Χώρες και θα παρέχει, εν ευθέτω χρόνω, συμπληρωματική απάντηση στον κ. βουλευτή.
ΓΡΑΠΤΗ ΕΡΩΤΗΣΗ E-3601/02

υποβολή: Camilo Nogueira Romn (Verts/ALE) προς την Επιτροπή

(13 Δεκεμβρίου 2002)

Θέμα: Η ρύπανση που προκλήθηκε λόγω του τύπου του πετρελαίου που μετέφερε το πλοίο Prestige — Προβλεπόμενες ενέργειες για την αντιμετώπιση των μακροπρόθεσμων συνεπειών της ρύπανσης

Σύμφωνα με δημοσιεύματα, το πετρέλαιο που μετέφερε το Prestige είναι εξαιρετικά τοξικό. Ποια είναι η χημική σύσταση του πετρελαίου που μετέφερε το Prestige, το οποίο διέρρευσε ανοικτά των ακτών της Γαλικίας· Ποιες είναι οι ενδεχόμενες μακροπρόθεσμες επιπτώσεις στο οικοσύστημα· Τι μέτρα καθαρισμού του θαλάσσιου βυθού προβλέπονται για έναν τόσο ευαίσθητο ευρωπαϊκό χώρο όπως η Γαλικία·

Απάντηση του κ. de Palacio εξ ονόματος της Επιτροπής

(6 Φεβρουαρίου 2003)

Το πετρέλαιο που μετέφερε το Prestige όχι μόνο επιτρέπεται αλλά και κατατάσσεται από τον ΔΝΟ (Διεθνής Ναυτιλιακός Οργανισμός) στα βαρέα μαζούτ.

Το προϊόν αυτό αποτελεί κατάλοιπο της διύλισης μεψηλό ιξώδες και εξαιρετικά ρυπογόνο ουσία, της οποίας ο καθαρισμός είναι δύσκολος, όταν αυτή απλώνεται στη θάλασσα και τις ακτές. Πρόκειται για το πλέον ρυπογόνο μαζούτ, γεγονός που εξηγεί την ανάγκη αύξησης των μέτρων ασφαλείας.

Στη συνεδρίασή του της 6ης Δεκεμβρίου 2002, το Συμβούλιο Μεταφορές συμφώνησε, μετά από πρόταση της Επιτροπής, να απαγορεύσει τα πετρελαιοφόρα μονού κύτους που μεταφέρουν βαρείςδρογονάνθρακες στους λιμένες της Ένωσης.

Στο πλαίσιο αυτό, η Επιτροπή διαβίβασε, στις 20 Δεκεμβρίου 2002(1), στο Ευρωπαϊκό Κοινοβούλιο και στο Συμβούλιο, πρόταση κανονισμού η οποία αποβλέπει στην απαγόρευση της μεταφοράς βαρέων πετρελαϊκών προϊόντων με πετρελαιοφόρα μονού κύτους που κατευθύνονται σε λιμένες της Ένωσης ή που προέρχονται από αυτούς, και στη συντόμευση του χρονοδιαγράμματος απόσυρσης των πετρελαιοφόρων μονού κύτους, το οποίο εγκρίθηκε μετά από το ατύχημα του Erika-I.

Η Επιτροπή ζήτησε την επείγουσα εξέταση, εκ μέρους του Συμβουλίου και του Ευρωπαϊκού Κοινοβουλίου, του κειμένου αυτού, ώστε να ακολουθήσει η θέσπισή του.

Προκειμένου να καταστεί δυνατή η εκτίμηση των συνεπειών της ρύπανσης στην ισπανική ακτή, η Επιτροπή προβλέπει τη συγχρηματοδότηση μελέτης για τις περιβαλλοντικές επιπτώσεις του ατυχήματος. Βρίσκονται σε εξέλιξη επαφές με τις ισπανικές αρχές.

(1) COM(2002)780 τελικό.
ΓΡΑΠΤΗ ΕΡΩΤΗΣΗ E-3862/02

υποβολή: Ioannis Averoff (PPE-DE) προς την Επιτροπή

(10 Ιανουαρίου 2003)

Θέμα: Χρηματοδότηση ΥΗΕ στο Ανήλιο Νομού Ιωαννίνων

Η ΛΑΚΜΟΣ ΕΝΕΡΓΕΙΑΚΗ Α.Ε, επιχορηγήθηκε μέσω του Β ΚΠΣ και συγκεκριμένα του Επιχειρησιακού Προγράμματος Ενέργειας του Υπουργείου Ανάπτυξης, για την κατασκευή ενός μικρούδροηλεκτρικού έργου στο Ανήλιο του Νομού Ιωαννίνων. Οι εργασίες διακόπηκαν λόγω της επιβολής ασφαλιστικών μέτρων από το Μονομελές Πρωτοδικείο Ιωαννίνων, μετά από προσφυγή των κατοίκων του Ανηλίου και του Δήμου Μετσόβου οι οποίοι επικαλούνται την καταστρατήγηση της περιβαλλοντικής νομοθεσίας. Παράλληλα, και ενώ εκκρεμεί οριστική απόφαση από το Ειρηνοδικείο Μετσόβου, το έργο έχει ήδη ενταχθεί στο Γ ΚΠΣ και συγκεκριμένα στο Επιχειρησιακό Πρόγραμμα Ανταγωνιστικότητας.

Γνωρίζει η Επιτροπή με ποια ακριβώς διαδικασία (προκήρυξη ή άλλη) εντάχθηκε το έργο στο Β και Γ ΚΠΣ, ποιος είναι ο συνολικός προϋπολογισμός του, πώς κατανέμεται στα δύο ΚΠΣ, και επίσης ποια είναι τα ακριβή ποσοστά της κοινοτικής και εθνικής συμμετοχής καθώς και αυτής του ιδιώτη στον προϋπολογισμό του έργου·

Απάντηση του κ. Barnier εξ ονόματος της Επιτροπής

(7 Φεβρουαρίου 2003)

Το επενδυτικό σχέδιο στο οποίο αναφέρεται το Αξιότιμο Μέλος του Κοινοβουλίου έχει ενταχθεί στο επιχειρησιακό πρόγραμμα Ενέργεια του Κοινοτικού Πλαισίου Στήριξης 1994-1999 για την Ελλάδα. Η ένταξη αυτή κατέστη δυνατή ως επακόλουθο προκήρυξηςποβολής προσφορών που δρομολογήθηκε με βάση το καθεστώς ενισχύσεων Αποδοτική χρησιμοποίηση της ενέργειας, το οποίο εγκρίθηκε από την Επιτροπή. Το συνολικό συμβατικό κόστος του προγράμματος ανερχόταν σε ποσό 388 εκατ. δραχμών, από το οποίο ποσοστό 54 % αντιπροσώπευε συνεισφορά του επενδυτή, 23 % του Ευρωπαϊκού Ταμείου Περιφερειακής Ανάπτυξης (ΕΤΠΑ) και 23 % του κράτους.

Η κίνηση δικαστικών ερευνών είχε ως συνέπεια την αναστολή τηςλοποίησης του έργου. Σύμφωνα με τις πληροφορίες που λάβαμε από τις αρμόδιες εθνικές αρχές, το έργο θα αφαιρεθεί από το πρόγραμμα, ώστε να κλείσει από πλευράς Επιτροπής.

Η Ελλάδα δεν έχει ακόμη ζητήσει από την Επιτροπή να προβεί στο οικονομικό κλείσιμο τουπόψη προγράμματος. Σύμφωνα με την ισχύουσα κοινοτική κανονιστική νομοθεσία για τις παρεμβάσεις της περιόδου 1994-1999, πρέπει να κατατεθούν στην Επιτροπή το αργότερο στις 31 Μαρτίου 2003 τα στοιχεία που είναι αναγκαία για το ανωτέρω κλείσιμο.

Ο φορέας προώθησης του έργου έχειποβάλει μια νέα πρόταση ως επακόλουθο προκήρυξης που δημοσιεύθηκε με βάση το νέο καθεστώς ενισχύσεων Ενθάρρυνση των ιδιωτικών ενεργειακών επενδύσεων το οποίο έχει επίσης εγκριθεί από την Επιτροπή. Το καθεστώς αυτό ενισχύσεων συγχρηματοδοτείται βάσει του επιχειρησιακού προγράμματος Ανταγωνιστικότητα του Κοινοτικού Πλαισίου Στήριξης 2000-2006 για την Ελλάδα. Το συνολικό κόστος της πρότασης ανερχόταν στο ποσό των 406 134 ευρώ, από το οποίο ποσοστό 60 % αντιπροσώπευε συνεισφορά του επενδυτή, 20 % του Ευρωπαϊκού Ταμείου Περιφερειακής Ανάπτυξης (ΕΤΠΑ) και 20 % του κράτους.

Σύμφωνα με τις πληροφορίες που λάβαμε από τις αρμόδιες εθνικές αρχές, το έργο δεν έχει μέχρι στιγμής ενταχθεί στοπόψη επιχειρησιακό πρόγραμμα.
ΓΡΑΠΤΗ ΕΡΩΤΗΣΗ E-3077/02

υποβολή: Michael Cashman (PSE) προς την Επιτροπή

(28 Οκτωβρίου 2002)

Θέμα: Οργανισμοί που βρίσκουν χρηματοδότηση

Γνωρίζει η Επιτροπή ότιπάρχουν εταιρείες που προσφέρονται να βρουν δυνατότητες χρηματοδότησης από την ΕΕ για οργανώσεις μη κερδοσκοπικού χαρακτήρα με αντάλλαγμα ένα ποσοστό από την χορηγία· Οι εταιρείες αυτές μπορεί να συγκεντρώνουν όλες τις πληροφορίες, να συντάσσουν όλα τα έγγραφα και τις εκθέσεις που απαιτούνται για την χρηματοδότηση και τη συγκέντρωση όλων των στοιχείων: ουσιαστικά διατυπώνουν την αίτηση. Ποία είναι η γνώμη της Επιτροπής σχετικά με τη συγκεκριμένη πρακτική· Υπάρχει κάτι που μπορεί να γίνει βάσει των εν ισχύι κανόνων της ΕΕ για να την εντοπίσει ή να την αποτρέψει· Μπορεί η Επιτροπή να παράσχει πληροφορίες σχετικά με το εάνπάρχουν σχέδια για την αντιμετώπιση αυτού του θέματος στο μέλλον·

Απάντηση της κας Schreyer εξ ονόματος της Επιτροπής

(20 Δεκεμβρίου 2002)

Η ερώτηση που έθεσε το αξιότιμο μέλος στην Επιτροπή αναφέρεται σε ορισμένες πρακτικές παρέμβασης εκ μέρους εταιρειών που προτείνουν τιςπηρεσίες τους σε δυνητικούςποψηφίους, με σκοπό την πρόσβαση σε κοινοτική επιδότηση, μέσω αμοιβής.

Σε συμβατικό πλαίσιο και ανεξαρτήτως της φύσης της προτεινόμενης παρέμβασης (αναζήτηση εξωτερικών πόρων, κοινοτικών και/ή μη κοινοτικών στο πλαίσιο της συγχρηματοδότησης της δράσης, διοικητική συνδρομή για την εκπόνηση καιποβολή του φακέλου της επιδότησης), το κόστος μια τέτοιας παροχήςπηρεσίας δεν ανταποκρίνεται στα γενικά κριτήρια επιλεξιμότητας των δαπανών της δράσης σύμφωνα με τους όρους της τυποποιημένης σύμβασης επιδότησης της δράσης, στο βαθμό που ένα τέτοιο κόστος ούτε συνδέεται άμεσα με το αντικείμενο της σύμβασης ούτε απαραίτητα με τηνλοποίηση της δράσης που αποτελεί το στόχο της σύμβασης, ούτε απορρέει από απαιτήσεις που τίθενται άμεσα από τη σύμβαση.

Κατά συνέπεια, τέτοιου είδους πρακτικές οικονομικής διαμεσολάβησης δεν θα μπορούσαν να χρηματοδοτηθούν από κοινοτικούς πόρους.
ΓΡΑΠΤΗ ΕΡΩΤΗΣΗ E-3594/02

υποβολή: Camilo Nogueira Romn (Verts/ALE) προς την Επιτροπή

(13 Δεκεμβρίου 2002)

Θέμα: Πρωτοβουλίες της Ευρωπαϊκής Ένωσης για την εξασφάλιση πληρωμάτων με επαρκή και κατάλληλη τεχνική και θεωρητική προετοιμασία, στα πλοία που ταξιδεύουν σε ευρωπαϊκά ύδατα μεταφέροντας επικίνδυνο φορτίο

Η καταστροφή του Prestige κατέδειξε -με την ύπαρξη μόνο του πλοιάρχου και δύο ακόμη ατόμων στη διοίκηση και πληρώματος 22 ατόμων χωρίς καμία προετοιμασία για την τεχνική αντιμετώπιση καταστάσεων εξαιρετικού κινδύνου- ότι απαιτείται να θεσπιστούν γραπτοί κανόνεςποχρεωτικής εφαρμογής για όλα τα πλοία που ταξιδεύουν στα ύδατα της Ένωσης. Τι πρωτοβουλίες πρόκειται να λάβει η Επιτροπή προς την κατεύθυνση αυτή·

Απάντηση της κας de Palacio εξ ονόματος της Επιτροπής

(6 Φεβρουαρίου 2003)

Η ανθρώπινη διάσταση προβλέπεται ρητά από την Επιτροπή στα μέτρα που προβλέπει για την ενίσχυση της ασφάλειας στη θάλασσα, κατόπιν του ναυαγίου του Prestige.

Επ' αυτού, στις 13 Ιανουαρίου 2003, διαβιβάστηκε στο Συμβούλιο και στο Κοινοβούλιο πρόταση τροποποιήσεως της οδηγίας 2001/25/ΕΚ του Ευρωπαϊκού Κοινοβουλίου και του Συμβουλίου, της 4ης Απριλίου 2001, για το ελάχιστο επίπεδο εκπαίδευσης των ναυτικών(1), που αφορά την καθιέρωση ενός ενδεχόμενου κοινοτικού συστήματος αξιολόγησης και έγκρισης των πιστοποιητικών ικανότητας των ναυτικών, τα οποία έχουν εκδοθεί από χώρες εκτός της Ένωσης(2).

(1) ΕΕ L 136 της 18.5.2002.

(2) COM(2003)1 τελικό.
ΓΡΑΠΤΗ ΕΡΩΤΗΣΗ E-3152/02

υποβολή: Camilo Nogueira Romn (Verts/ALE) προς την Επιτροπή

(4 Νοεμβρίου 2002)

Θέμα: Η Ευρωπαϊκή Ένωση και ο πολυεθνοτικός χαρακτήρας του ισπανικού κράτους

To σύνταγμα του ισπανικού κράτους του 1978 αναγνωρίζει ότι το κράτος απαρτίζεται από εθνότητες και περιοχές. Σε περίπτωση που η κοινωνία και τα θεσμικά όργανα της Ισπανίας αποφασίσουν με δημοκρατικό τρόπο, σύμφωνα με τους συνταγματικούς κανόνες, ένα Σύνταγμα που θα το αναγνώριζε ως πολυεθνοτικό κράτος — διατηρώντας το, ωστόσο, ως κράτος — θα συνιστούσε ένα περαιτέρω βήμα για την αναγνώριση της εσωτερικής του πολυμορφίας. Σύμφωνα με τις Συνθήκες, ένα τέτοιο κράτος θα ήταν συμβατό με την ιδιότητά του ως μέλους της Ευρωπαϊκής Ένωσης·

Θα έπρεπε να δώσει η ΕΕ τη συγκατάθεσή της για μία τροποποίηση της διάρθρωσης ενός κράτους μέλους προς την ανωτέρω κατεύθυνση·

Απάντηση του κ. Prodi εξ ονόματος της Επιτροπής

(29 Νοεμβρίου 2002)

Εμπίπτει στην αρμοδιότητα κάθε κράτους μέλους, σύμφωνα με τις διατάξεις της εκάστοτε νομοθετικής τάξης, να οργανώνει και να κατανέμει τις αρμοδιότητες στο εσωτερικό του, λαμβάνονταςπόψη τις συνθήκες. Υπενθυμίζεται σχετικά ότι το άρθρο 203 της συνθήκης προβλέπει ότι το Συμβούλιο απαρτίζεται από ένα αντιπρόσωπο κάθε κράτους μέλους σεπουργικό επίπεδο, ο οποίος είναι εξουσιοδοτημένος να δεσμεύει την κυβέρνηση του κράτους μέλους που αντιπροσωπεύει. Στο Αξιότιμο Μέλος του Κοινοβουλίου επισημαίνεται η απάντηση της Επιτροπής στην προφορική ερώτηση H-0683/02 της κας Diez Gonzalez κατά την ώρα των ερωτήσεων στη σύνοδο του Οκτωβρίου 2002(1) του Κοινοβουλίου.

(1) Γραπτή ερώτηση της 22.10.2002.
ΓΡΑΠΤΗ ΕΡΩΤΗΣΗ E-3277/02

υποβολή: Astrid Lulling (PPE-DE)και Reinhold Messner (Verts/ALE) προς την Επιτροπή

(19 Νοεμβρίου 2002)

Θέμα: Μέθοδοι παραγωγής οίνων Μάλτας ανώτερης ποιότητας

Μετά την απάντηση που έδωσε η Επιτροπή στη Γραπτή Ερώτηση E-2267/02(1),πέπεσε στην αντίληψή μας ότι η Ευρωπαϊκή Ένωση είναι διατεθειμένη να χορηγήσει στη Μάλτα, για μία συγκεκριμένη μεταβατική περίοδο, δύο πολύ σημαντικές παρεκκλίσεις από τις θεμελιώδεις αρχές σήμανσης:

- την προσθήκη ζαχάρεως στην οινοποιία — κάτι το ανήκουστο σε χώρα της Νότιας Ευρώπης, και

- την χορήγηση του καθεστώτος Οίνων Ποιότητας που Παράγονται σε Συγκεκριμένη Περιοχή της Μάλτας σε οίνους που παράγονται στη Μάλτα από σταφύλια ή μούστο τα οποία εισάγονται απόπερπόντια εδάφη.

1. Προτίθεται η Επιτροπή να επιβεβαιώσει τα ανωτέρω·

2. Εάν ναι, δύναται να εξασφαλίσει η Επιτροπή ότι αυτή η μεταβατική περίοδος δεν θα έχει σοβαρές δυσμενείς επιπτώσεις για τους συστηματικούς οινοποιούς της Μάλτας·

3. Δενφίσταται κίνδυνος δημιουργίας προηγουμένου έναντι άλλων οινοπαραγωγικών κρατών της Μεσογείου·

(1) ΕΕ C 110 E της 8.5.2003, σελ. 38.

Απάντηση του κ. Verheugen Εξ ονόματος της Επιτροπής

(13 Ιανουαρίου 2003)

Όπως έχει ήδη αναφερθεί στην απάντηση της Επιτροπής στη γραπτή ερώτηση Ε-2267/02, κατά τη διεξαγωγή των διαπραγματεύσεων προσχώρησης με τη Μάλτα, όσον αφορά τη γεωργία, η Κοινότητα εξασφάλισε ότι το κοινοτικό κεκτημένο εφαρμόζεται πλήρως από τη Μάλτα ενώ, συγχρόνως, έλαβεπόψη της την εξαιρετικά μικρή κλίμακα της γεωργίας της Μάλτας και τους ιδιαίτερους φυσικούς περιορισμούς της νήσου. Ιδιαίτερα, η Κοινότητα προσπάθησε να δημιουργήσει τις προϋποθέσεις που θα εξασφαλίζουν την επιτυχή αναδιάρθρωση της γεωργίας της Μάλτας στα χρόνια που θα ακολουθήσουν την προσχώρηση, κατά την προοδευτική εισαγωγή των κοινοτικών μέτρων αγροτικής ανάπτυξης.

Στη Μάλτα χορηγήθηκε μία μεταβατική περίοδος, μέχρι το 2008, για να διατηρήσει τον τρέχοντα ελάχιστο φυσικό αλκοολικό τίτλο του οίνου που παράγεται από δύο τοπικές ποικιλίες, που είναι 8 % κατ'όγκον, με επιτρεπτή αύξηση του φυσικού αλκοολικού τίτλου που δεν θαπερβαίνει το 3 % κατ'όγκον,πό την έννοια του παραρτήματος 5 του κανονισμού (ΕΚ) του Συμβουλίου αριθ. 1493/1999 της 17ης Μαΐου 1999.

Η Επιτροπή πιστεύει ότι το εν λόγω μέτρο, το οποίο περιορίζεται όσον αφορά τον στόχο και τον χρόνο εφαρμογής, ενώ είναι απαραίτητο για να επιτρέψει την επιτυχή ενσωμάτωση της οινοποιίας της Μάλτας στην εσωτερική αγορά, δεν θα οδηγήσει σε σημαντικές στρεβλώσεις του ανταγωνισμού. Λόγω της ιδιαίτερης κατάστασης του τομέα του οίνου στη Μάλτα καθώς και λόγω των τοπικών συνθηκών καλλιέργειας, η Επιτροπή πιστεύει ότι το μέτρο αυτό δεν θα αποτελέσει προηγούμενο έναντι άλλων οινοπαραγωγικών μεσογειακών χωρών. Επιπλέον, θα παράσχει επαρκή χρόνο για να εφαρμοστούν οι αμπελουργικές τεχνικές στις εν λόγω ντόπιες ποικιλίες αμπέλου.

Η Μάλτα δεν έχει ζητήσει τη χορήγηση του καθεστώτος οίνων ποιότητας που παράγονται σε συγκεκριμένη περιοχή για οίνος που παράγεται στη Μάλτα από σταφύλια ή μούστο εισαγωγής.
ΓΡΑΠΤΗ ΕΡΩΤΗΣΗ E-3879/02

υποβολή: Jorge Hernndez Mollar (PPE-DE) προς την Επιτροπή

(10 Ιανουαρίου 2003)

Θέμα: Το νέο εμπορικό σήμα Κατασκευασμένο στη Μάλαγα

Το νέο εμπορικό σήμα 'Hecho en Mlaga' (Κατασκευασμένο στη Μάλαγα) αποτελεί σχέδιο ενός ιδρύματος και μιάς ενώσεως νέων καλλιτεχνών και βιοτεχνών της ισπανικής περιφέρειας Μάλαγα και αποσκοπεί στην προώθηση της εμπορίας των βιοτεχνικών προϊόντων της Μάλαγα.

Η πρωτοβουλία που δίδει νέα ώθηση στην αγορά βιοτεχνικών προϊόντων στην περιφέρεια, παρουσιάσθηκε πρόσφατα στο κοινό. Περιλαμβάνει μέτρα που αποσκοπούν στη δημιουργία πολιτιστικής βάσης για τις εξαγωγές προϊόντων της τοπικής βιοτεχνίας σε άλλα μέρη της Ισπανίας και στην Ευρώπη καθώς και στις διεθνείς αγορές.

Μπορεί να αναφέρει η Επιτροπή ποιές κοινοτικές επιδοτήσεις θα μπορούσε να χρησιμοποιήσει αυτή η πρωτοβουλία του βιοτεχνικού τομέα της Μάλαγα για να σταθεροποιήσει τα πρώτα της βήματα και να βοηθήσει τους νέους καλλιτέχνες και βιοτέχνες της Μάλαγα να διαμορφώσουν το μέλλον τους, επικεντρώνοντας τις προσπάθειές τους στην καλλιτεχνική τους προτίμηση·

Απάντηση του κ. Barnier εξ ονόματος της Επιτροπής

(7 Φεβρουαρίου 2003)

Το έργο το οποίο αναφέρει το αξιότιμο μέλος του Κοινοβουλίου θα ήταν δυνατόν να συγχρηματοδοτηθεί με βάση διαρθρωτικά ταμεία στο πλαίσιο του ολοκληρωμένου επιχειρησιακού προγράμματος της περιφέρειας Ανδαλουσίας, για την περίοδο 2000-2006.

Η Επιτροπήπενθυμίζει στο αξιότιμο μέλος του Κοινοβουλίου ότι σύμφωνα με την αρχή της επικουρικότητας η επιλογή των συγκεκριμένων έργων τα οποία είναι δυνατόν να τύχουν συγχρηματοδότησης του είδους αυτού εμπίπτει στην αρμοδιότητα των κρατών μελών σε συνάρτηση, μεταξύ άλλων, με κριτήρια επιλογής καθοριζόμενα στα έγγραφα προγραμματισμού. Κατόπιν τούτου θα ήταν σκόπιμο να ζητηθεί από το ίδρυμα και την ένωση νέων καλλιτεχνών και βιοτεχνών που κατασκευάζουν το έργο να ενημερωθούν από τη Direccin General de Fondos Europeos de la Consejera de Economa y Hacienda de la Junta de Andaluca, στη διεύθυνση: Isla de la Cartuja, Edificio Torretriana, 5a planta, 41071 Sevilla.

Παράλληλα, με βάση το πρόγραμμα πλαίσιο Euromed Hritage II, η Επιτροπή χρηματοδοτεί το έργο Prodecom. Το έργο αυτό αποβλέπει στην προβολή της ευρωμεσογειακής πολιτιστικής, καλλιτεχνικής και βιοτεχνικής κληρονομίας μέσω σήματος Προϊόν πολιτισμού και ανάπτυξης που έχει σκοπό να διευκολυνθεί η αναγνώριση της ποιότητας και της πρωτοτυπίας των βιοτεχνικών προϊόντων. Μελλοντικά η ενέργεια αυτή αναμένεται ότι θα διευκολύνει την εμπορία των βιοτεχνικών αυτών προϊόντων στην Ευρώπη και στον κόσμο. Με το συντονισμό του έργου ασχολείται το Μεσογειακό Επιμελητήριο Καλών Τεχνών (59, rue Cambronne — 75015 Paris. — mailto:ch.beaux.arts@wanadoo.fr).
ΓΡΑΠΤΗ ΕΡΩΤΗΣΗ E-3794/02

υποβολή: Christos Folias (PPE-DE) προς την Επιτροπή

(7 Ιανουαρίου 2003)

Θέμα: Β' ΚΠΣ

Είναι γνωστό ότι στις 31.12.2001 έληξε η περίοδος για την ολοκλήρωση των πληρωμών στα πλαίσια των προγραμμάτων του Β' ΚΠΣ.

Θα μπορούσε η Ευρωπαϊκή Επιτροπή να καταθέσει αναλυτικό πίνακα των συνολικών δεσμεύσεων και ενδεχόμενων αποδεσμεύσεων για κάθε ένα διαρθρωτικό ταμείο και ανά επιχειρησιακό πρόγραμμα που έχουν γίνει, καθώς και τωνπολοίπων ποσών που πρόκειται να καταβληθούν στην Ελλάδα ως αποπληρωμή των προγραμμάτων αυτών·

Απάντηση του κ. Barnier εξ ονόματος της Επιτροπής

(10 Φεβρουαρίου 2003)

Οι πληρωμές που έχουν πραγματοποιηθεί μέχρι σήμερα για την Ελλάδα με βάση το στόχο 1, στη διάρκεια της περιόδου προγραμματισμού 1994-1999, αντιπροσωπεύουν ποσοστό 91 % των διατεθεισών πιστώσεων.

Η Επιτροπή διαβιβάζει στο Αξιότιμο Μέλος και στη Γενική Γραμματεία του Κοινοβουλίου το συνημμένο αναλυτικό πίνακα, στον οποίο περιλαμβάνονται οι ζητηθείσες πληροφορίες, για κάθε επιχειρησιακό πρόγραμμα.
ΓΡΑΠΤΗ ΕΡΩΤΗΣΗ E-3085/02

υποβολή: Jonas Sjstedt (GUE/NGL) προς την Επιτροπή

(28 Οκτωβρίου 2002)

Θέμα: Ανταγωνιστική κατάσταση στη σουηδική αγορά ζωοτροφών

Πολυάριθμοι γεωργοί στη Σουηδία εκφράζουν το φόβο ότι θα τεθεί σε κίνδυνο ο ανταγωνισμός στη σουηδική αγορά ζωοτροφών όταν η επιχείρηση Svenska Lantmnnen αποκτήσει μετοχές μειοψηφίας ύψους 49 % στο πλαίσιο της Svenska Foder. Παρόλο που η Svenska Lantmnnen ανακοινώνει ότι ο δανός μέτοχος DLG θα αναλάβει την επιχειρησιακή ευθύνη, δύο θέσεις διεύθυνσης θα καταληφθούν εν τούτοις από την Lantmnnen. Εξάλλου, μια μελλοντική συγχώνευση μεταξύ της Svenska Lantmnnen και της DLG επίσης δεν είναι απίθανη. Όσον αφορά τον γεωργικό τομέα ενδέχεται να ενισχυθεί αυτή η συνεργασία μεταξύ των δύο επιχειρήσεων.

Προτίθεται άραγε η Επιτροπή να εξετάσει την εν λόγωπόθεση προκειμένου να αξιολογήσει κατά πόσο η κατάσταση του ανταγωνισμού ενδέχεται να επιδεινωθεί στη σουηδική αγορά ζωοτροφών·

Απάντηση του κ. Monti εξ ονόματος της Επιτροπής

(6 Δεκεμβρίου 2002)

Σύμφωνα με το δελτίο τύπου του δανικού ομίλου γεωργικών επιχειρήσεων DLG, φαίνεται ότι ο DLG, δυνάμει συμφωνίας με τον σουηδικό όμιλο γεωργικών επιχειρήσεων Svenska Lantmnnen, απέκτησε μερίδιο 51 % στο κεφάλαιο της Svenska Foder AB, μιας σουηδικής εταιρείας η οποία ενεργοποιείται μεταξύ άλλων στην αγορά ζωοτροφών της νότιας Σουηδίας. Δυνάμει της ίδιας συμφωνίας ο όμιλος Svenska Lantmnnen αποκτά μερίδιο 49 % στο κεφάλαιο της Svenska Foder.

Ο όμιλος DLG, στο προαναφερόμενο δελτίο τύπου, δηλώνει επίσης ότι θα γνωστοποιήσει τη σχετική συμφωνία στις αρμόδιες για τον ανταγωνισμό σουηδικές αρχές, σύμφωνα με τους κανόνες για τον ανταγωνισμό.

Επομένως, φαίνεται ότι οι σουηδικές αρχές θα εξετάσουν τη συναλλαγή αυτή με βάση τη σχετική εθνική νομοθεσία και θα αξιολογήσουν την ύπαρξη κινδύνου επιδείνωσης του ανταγωνισμού στη σουηδική αγορά ζωοτροφών.

Ωστόσο, εάν αποδειχθεί ότι πληρούνται τα κριτήρια της κοινοτικής διάστασης, η Επιτροπή θα εξετάσει τηνπόθεση αυτή.
ΓΡΑΠΤΗ ΕΡΩΤΗΣΗ E-3875/02

υποβολή: Salvador Garriga Polledo (PPE-DE) προς την Επιτροπή

(10 Ιανουαρίου 2003)

Θέμα: Κοινοτικά κριτήρια που ρυθμίζουν την ανάπτυξη της περιφερειακής αεροπορίας

Σήμερα, η περιφερειακή αεροπορία, λόγω των χαρακτηριστικών της, αποτελεί διεθνώς τον αεροπορικό τομέα που αναπτύσσεται περισσότερο και θεωρείται ότι αποτελεί επίλεκτο μέσο μεταφοράς τόσο για το παρόν, όσο και για το παρελθόν.

Όμως, πολλές εταιρίες του τομέως αυτού, αντί να περιορίζονται σε διαδρομές καθαρά περιφερειακές άρχισαν να εξυπηρετούν διεθνείς διαδρομές, ασκώντας τις δραστηριότητές τους για μεγάλες εταιρίες του τομέα αερομεταφορών, τούτο όμως προκάλεσε την αντίδραση άλλων μεγάλων εταιριών του τομέα οι οποίες κατήγγειλαν τον σημαντικό ανταγωνισμό που αντιμετωπίζουν στις διαδρομές αυτές από περιφερειακές αεροπορικές εταιρίες.

Λαμβάνονταςπόψη τις προαναφερθείσες καταγγελίες, μπορεί να αναφέρει η Επιτροπή εάνπάρχουν ειδικές κοινοτικές διατάξεις που να ρυθμίζουν την ανάπτυξη της περιφερειακής αεροπορίας ούτως ώστε να μην δημιουργούνται συγκρούσεις ανταγωνισμού με τις αεροπορικές εταιρίες που εξυπηρετούν ανέκαθεν διεθνείς διαδρομές και να μην αντιμετωπίζουν πολυδάπανεςποχρεώσεις στο πλαίσιο των δραστηριοτήτων τους·

Απάντηση της κας de Palacio Εξ ονόματος της Επιτροπής

(6 Φεβρουαρίου 2003)

Από την έναρξη ισχύος, την 1η Ιανουαρίου 1993, των τριών κανονισμών που αποτελούν την τρίτη δέσμη ελευθέρωσης των αεροπορικών μεταφορών (κανονισμοί (ΕΟΚ) αριθ. 2407/92(1), αριθ 2408/92(2) και αριθ. 2409/92(3)), όλοι οι κοινοτικοί αερομεταφορείς είναι ελεύθεροι να εξυπηρετούν τα αεροπορικά δρομολόγια εκείνα τα οποία θεωρούν ως οικονομικώς συμφέροντα μεταξύ όλων των κοινοτικών αερολιμένων (άρθρο 3 του κανονισμού (ΕΟΚ) αριθ. 2408/92). Κατά συνέπεια, στην εν λόγω ελευθερωμένη και ανοικτή στον ανταγωνισμό αγορά, οι επιλογές των αεροπορικών εταιριώνπαγορεύονται από τις εμπορικές στρατηγικές τους και τις ανάγκες οικονομικής αποδοτικότητάς τους, χωρίς να δημιουργείται διάκριση μεταξύ των διαφόρων δρομολογίων.

Η κοινοτική νομοθεσία δεν περιλαμβάνει συνεπώς ειδικές διατάξεις για τις περιφερειακές εταιρίες, οι οποίεςπόκεινται στους ίδιους κανόνες περί ανταγωνισμού και ελέγχου των κρατικών ενισχύσεων που ισχύουν και για τιςπόλοιπες εταιρίες.

(1) Κανονισμός (ΕΟΚ) αριθ. 2407/92 του Συμβουλίου, της 23ης Ιουλίου 1992, περί της εκδόσεως αδειών τω αερομεταφορέων, ΕΕ L 240 της 24.8.1992.

(2) Κανονισμός (ΕΟΚ) αριθ. 2408/92 του Συμβουλίου, της 23ης Ιουλίου 1992, για την πρόσβαση των αερομεταφορέων σε δρομολόγια ενδοκοινοτικών αεροπορικών γραμμών, ΕΕ L 240 της 24.8.1992.

(3) Κανονισμός (ΕΟΚ) αριθ. 2409/92 του Συμβουλίου, της 23ης Ιουλίου 1992, για τους ναύλους και τα κόμιστρα των αεροπορικών μεταφορών, ΕΕ L 240 της 24.8.1992.